โคลงภาพจิตรกรรมฝาผนังเรื่องรามเกียรติ์ ที่พระระเบียงวัดพระศรีรัตนศาสดาราม

วายุบุตรปิยหน้า กบินหมาย เหมือนนอ
กายเกษเพธเบญกาย มาตุนั้น
สมเยศอสุรผัดผาย เกียรติ์เกริก ไกรแฮ
อุปราชไอยกากั้น ศึกกั้งลงกา ฯ
กรมหมื่นพิชิตปรีชากร
(ตัวสะกดตามต้นฉบับเดิม) 
โคลงภาพจิตรกรรมฝาผนังเรื่องรามเกียรติ์ ที่พระระเบียงวัดพระศรีรัตนศาสดาราม
ห้องที่ 130...ท้าวจักรวรรดิอุปภิเษกไพนาสุริยวงศ์ เปลี่ยนนามเป็นทศพิณครองลงกา
อสุรผัดลาชนนีเพื่อตามบิดา
แผ่นที่ 519 – พระพหลพลพยุหเสนา
3627 ฝ่ายทศพิณผู้ปิ่น...ภพลง กาเฮย
-- สาศนศรทรง...ท่านไท้
ประนมหัดถ์ทูลองค์...อสุเรศร์
ขอพระเดชปกไว้...กราบท้าวมลายชนม์ ฯ
3628 ปางจักรวรรดิราพร้าย...ใจหาญ
เสรจมอบภพสฤงฆาร...เฃตรด้าว
ปรีเปรมกระมลบาน...บรมศุข สุดแฮ
การเสรจสมเดจท้าว...ยักษเข้าไพชยนต์ ฯ
3629 พิเภกติดตรุกรึ้ง...กรากครัน
เลยล่วสิบห้าวัน...โศกเศร้า
หลงเลี้ยงลูกอาธรรม์...ทรยศ
-- รอบรู้ล้นเกล้า...บคุ้มไภยเบียน ฯ
3630 ใครจักนำข่าวนี้...สนองสาร พระฤๅ
ราบจักเสดจราญ...รุกร้า
อ้างเหล่าอรินทรพาล...ปทุษฐแก่ กูเอย
คิดยิ่งหวาดหวั่นว้า...เหว่แล้วกำสรวญ ฯ
3631 อสุรผัดกลัดกลุ้ม...โศกศัลย ถึงแฮ
ไอยกาต้องทัณฑ์...ทุกข์แท้
จักหาทศพิณพัน...ธุผ่าน ภพนา
รับโทษไอยกาแก้...หลุดพ้นพันธนา ฯ
3632 เฉียวฉุดหมุนมุ่งเข้า...พโรงคัล
ปั้นปึ่งไม่อภิวันท์...ราพร้าย
จักรวรรดิตรัสถามพลัน...ถึงเพศ พงษเฮย
--รูปยักษภักตรย้าย...กบี่แท้ดลฉงน ฯ
3633 ทศพิณทูลแจ้งเผ่า...อสุรผัด
ท้าวสี่ภักตรเคืองขัด...โกรธล้น
จักฆ่าเดกชัด...ชนติ ฉินเฮย
ไสเกษออกไปพ้น...จากท้องพโรงเรว ฯ
แผ่นที่ 520 – พระพหลพลพยุหเสนา
3634 อสุรผัดขัดแค้น...เคืองคิด
ใคร่ต่อกรรอนฤทธิ...ราพร้าย
เกรงไภยจักตามติด...ไอยะ กาแฮ
จนจิตรจำใจผ้าย...จากท้องโรงคัล ฯ
3635 ทูลไอยกีกับทั้ง...มาตุรงค์
ถามไถ่ถึงนามพงษ...ชนกไท้
ชนนีบอกนามตรง...หาวรวิ จันทร์นา
สองทัดว่างดให้...ราพลี้จึ่งจร ฯ
3636 จักรวรรดิจักกลับด้าว...แดนนิวัต เวียงเฮย
สั่งสุพิณสรรจัด...ทัพไว้
เสนีรับสั่งตรัส...เตรียมทุก หมู่นา
เทียบรถกับเกยได้...เสรจแล้วทูลสนอง ฯ
3637 พระสดับเสด็จเข้า...สรงชล
สรรพเสร็จทรงเครื่องรณ...ยุทธพร้อม
เสดจยังพระโรงยล...มาตยเกลื่อน แหนนา
โอรสมณโฑน้อม...ประนตท้าวพนาสูร ฯ
3638 จักรวรรดิตรัสสั่งเอื้อ...อรไทย
โอรสยังเยาว์ไป...รอบรู้
ลงกาภพมไห...สวรรยมอบ แม่นา
เฉินฉุกจงใช้ผู้...หนึ่งให้ถึงเรา ฯ
3639 สั่งเสร็จเสด็จยาตรเยื้อง...กรายกร
ทรงรถเทียมไกรสร...ด่วนเต้า
เดินพลบ่แรมรอน...รุดเร่ง ไปเอย
ดลเฃตรมลิวันเข้า...อยุดยั้งไพชยนต์ ฯ
3640 หลานพระพายเผ่าร้อน...รุมอุรา
เมื่อจักรวรรรดิ์คลา...คลาศแล้ว
ได้เหตุแห่งบิดา...โดยเลอียด แล้วเฮย
ลาพระไอยกีแคล้ว...คลาศคล้อยลอยโพยม ฯ
แผ่นที่ 521 – พระพหลพลพยุหเสนา
3641 ลุเนินมรกฎแก้ว...บรรพต
ถามพิศไพยดาบศ...บอกแจ้ง
พบชนกทรงพรต...เพศมนุษย แหนงแฮ
นักสิทธิซึ่งเศรกแสร้ง...ตอบถ้อยทวนถาม ฯ
3642 อสุรผัดเผยพจนข้อ...สำคัญ
ชนกเพศพานรพรรณ...เผือกแผ้ว
กุณฑลเพชรโลมทันต์...รัตนครบ ถ้วนนา
หาวเด่นดาวเดือนแพร้ว...รพิศพร้อมพรูตาม ฯ
3643 หณุมานฟังเล่าแล้ว...สรวลสันต
แปรเพศเนสวาพรรณ...เผือกกล้า
แเปดหัดถ์สี่ภักตรผัน...ผายเหาะ หาวแฮ
ดาวตวันจันทรจ้า...แจ่มพื้นอัมพร ฯ
3644 บุตรกระบี่รี่เข้า...กราบบาท พ่อเอย
แจ้งกิจบิตุราช...ร่ำไห้
ทศพิณพี่เลี้ยงอาจ...พาพวก มาแฮ
รบจับไอยกาได้...ส่งเข้าตรุขัง ฯ
3645 หณุมานดาลเดือดแค้น...ทศพิณ
ปลอบลูกอย่าถวิล...โศกเศร้า
จักพาสู่ภูมินทร์...ทูลเหตุ พระนา
อีกสุครีพปู่เจ้า...จักได้ดับเข็ญ ฯ
3646 ขุนกบินทรพาบุตรขึ้น...อัมพร
ลุขีดขินนคร...รีบเข้า
สู่บุตรพระทินกร...ทูลประจักษ แจ้งแฮ
สุครีพสั่งให้เฝ้า...บาทเบื้องหริวงษ ฯ
3647 ไวยวงษองค์เอกเจ้า...ขีดขิน
สั่งเหล่าลิงโยธิน...แยกย้าย
ข่าวศึกบอกกระบินทร์...ทุกนัค เรศนา
ให้รีบยกพลผ้าย...ประนตไท้ภุชพล ฯ
แผ่นที่ 522 – พระพหลพลพยุหเสนา
3648 ราตรีจักรกฤษณเข้า...ที่ผธม ฝันเอย
ว่าเมฆกลบสุริยกลม...กลัดไว้
เทพชูมณีชม...ฉายสว่าง ถวายนา
แขวะทลักล่ามไส้...ตวัดเบื้องบาดาล ฯ
3649 อุไทยไขแข่งเร้า...รังษี
ตัดผธมสรงวารี...รีบเต้า
ออกมาตยหมู่มนตรี...เคียมคั่ง เฝ้าเฮย
ตรัสสุบินตามเค้า...สุดสิ้นแก่โหร ฯ
3650 ปโรหิตพินิจแจ้ง...พยากร ทูลเฮย
ว่าจักเสียนคร...เฃตรไท้
มีชายชาติพานร...นำบุตร ถวายนา
เฃตรใหม่เติมเดิมไท้...กลับด้วยบารมี ฯ
3651 ฟังทายพระแจ่มแจ้ง...ประจักษชัด
ตลึงนึงบได้ตรัส...ตรึซ้ำ
พานเรศทั่วทุกรัฐ...เยศเลื่อง ฤๅนา
แต่พิเภกปลกปล้ำ...เดชเปลื้องเชิงณรงค์ ฯ
3652 บุตรพายุพักร้อน...แรมวัน หนึ่งนา
พอรุ่งพาบุตรผัน...นบน้า
ลาเสร็จพ่อลูกหัน...เหาะมุ่ง กรุงเฮย
ดลอยุทธย์บ่ช้า...สู่เฝ้าอวตาร ฯ
3653 โองการตรัสทักท้าว...ความหลัง
ท่านหลีกสร้างพรตยัง...ป่ากว้าง
เยียใดท่านจึงผัง...ละพรต มานา
เด็กนี้บุตรใดรอ้าง...ออกเชื้อนามวงษ ฯ
3654 เด็กนี้บุตรข้าบาท...บุตรเบญ กายนา
นำข่าวลงกาเข็ญ...บอกข้า
ข้าจึงเลิกบำเพ็ญ...พรตรีบ มาเอย
ชวนบุตรผู้หาญกล้า...นบเบื้องบาทบงษุ ฯ